མདོ་སྔགས་རིག་གནས་ཀུན་ལ་མཁྱེན་སྤྱན་ཡངས་པ་མེར་གེན་
པཎྜི་ཏ་ནོ་མིན་ཧན་ལ་སྤྲིངས་པའི་ཆབ་ཤོག་
ཤིང་རྟ་བཅུ་བའི་རྒྱུད་ཀྱི་འཕོང་རྩལ།
ལེགས་སྤྱད་ཆུ་བོ་འབུམ་ཕྲག་འཁྱིལ་བའི་ཀློང་། །ལུང་རྟོགས་ཡོན་ཏན་ནོར་
བུའི་དྲ་བ་དཀྲིགས། །རྨད་བྱུང་འཕྲིན་ལས་རླབས་ཕྲེང་རོལ་རྩེད་ཅན། །ཕན་བདེ་
རིན་ཆེན་འབྱུང་བའི་གནས་དེ་ལ། །མཁའ་དབྱིངས་མཐོན་པོར་འཕགས་པའི་ཟླ་
བ་ལ། །ལྡུམ་རའི་ཁྲོད་ཀྱི་ཀུནྡ་རྒོད་པ་བཞིན། །རིང་ན་གནས་ཀྱང་གང་དང་མཛའ་
བའི་སེམས། །ལུ་གུ་རྒྱུད་དུ་འབྲེལ་དེས་འདི་སྐད་གླེང་། །དེང་དུས་ཁྱོད་སྐུ་སྤྲིན་བྲལ་
ཉི་མ་བཞིན། །ཉེ་ཞོའི་རྙོག་བྲལ་གཟི་བྱིན་ལྷམ་མེ་བར། །ཕྱོགས་དེའི་བསྟན་དང་
འགྲོ་བའི་དཔལ་ཡོན་དུ། །འཚོ་ཞིང་གཞེས་ལ་ཆོས་ཀྱང་སྟོན་ཏོ་ཞེས། །གྲགས་པ
རབ་སྙན་སྤྲིན་གྱི་བུ་མོའི་གཏམ། །ཕྱོགས་ཀྱི་མཛའ་བོར་སྦྲོན་པ་དེ་ཐོས་པས། །རྒན་
ལུས་ཚང་ཚིང་ནགས་ལ་གནས་འཆའ་བའི། །སེམས་ཀྱི་རྨ་བྱ་དགའ་བའི་གར་གྱིས་
བྲེལ། །ཐུབ་བསྟན་གངས་རི་འཛིན་པའི་སྙིང་སྟོབས་ཅན། །ལེགས་བཤད་གཡུ་རལ་
ངོམ་པའི་འཕྲོག་བྱེད་བདག །བླུན་པོ་ཚོགས་ནས་གུ་ཡངས་སྤྱོད་པའི་གནས། །ཕྱུགས་
ལྷས་ལྟ་བུའི་སྡེ་དགོན་འདིར་འཁྱམས་ཏེ། །སྒྱུ་ལུས་འབྱུང་བཞིའི་གཡར་ཁང་གོག་
པོ་ན། །གསལ་རིག་སེམས་ཀྱི་ཁྱེའུ་ཀླད་མེད་པོ། །འཆི་བདག་མཆེ་བ་གཙིགས་པ་མ་
ཚོར་བར། །འདི་སྣང་སྒྱུ་མའི་ལྟད་མོར་ཡེངས་བཞིན་དུ། །ཟླ་ཚེས་ཤར་རིར་འཛེགས་
ལ་འདབ་བརྒྱ་བ། །འཁྲུལ་བས་རང་གཉེན་སླར་ཡང་འོངས་སྙམ་སྟེ། །འཛུམ་པར་
- 230 -

ཕྱོགས་ཀྱང་འོད་ཀྱིས་རེག་ཙམ་གྱིས། །ཟུམ་པའི་ངང་ཚུལ་འཛིན་པས་ཡིད་སྐྱོ་ཞིང་། །
གསར་སྐྱེས་ལྕུགས་མ་གཞོན་ནུས་ཁང་བཟང་གི །གདུང་འདེགས་དོན་བྱེད་ནུས་
པར་རེ་བ་ཡིས། །སྡོང་པོའི་རྩལ་ཀུན་རྫོགས་པའི་ཤིང་བཟང་པོ། །སོལ་བ་བྱེད་པར་
རྩོམ་པས་ཤེས་པ་ཕམ། །ཚུལ་འཆོས་གཡོ་སྒྱུའི་མཆོང་སྟབས་ལ་གོམས་ཤིང་། །རྙེད་
བཀུར་འདོད་ཡོན་གཞན་ལུས་ཁྲག་འཇིབས་པའི། །དམར་སེར་མདངས་འཛིན་ཆེར་
རློམ་འཇུ་བ་འགའི། །ཕྲག་དོག་དུག་མཆུའི་འཚེ་བ་འདིས་ཀྱང་སུན། །ཀྱེ་མ་ཁོ་བོའི་
ཕུན་ཚོགས་ཅུང་ཟད་འདི། །རང་གི་སྔོན་བསགས་བསོད་ནམས་མཐུས་མ་གཏོགས། །
ཆེར་རློམ་གཞན་གྱི་དཔལ་འབྱོར་ལོངས་སྤྱོད་ལས། །བརྐུས་སམ་འཕྲོག་པ་ཆ་ཙམ་
མ་འཚལ་ཡང་། །འགའ་ཡི་སྙིང་ལ་ཚེར་མ་ལྟར་ཟུག་པས། །མི་བཟོད་ཕྲག་དོག་སྤྲིན་
ནག་འཁྲིགས་པ་ལས། །གཤེ་སྐུར་སྒྲ་བརྒྱ་ཕྱོགས་ཀུན་སྒྲོགས་བཞིན་དུ། །གནོད་འཚེའི་
སེར་བ་འབེབས་ལ་གཞོལ་བར་བྱེད། །འོན་ཀྱང་མཁའ་ལ་གཏོར་བའི་མི་གཙང་
རྡུལ། །འཐོར་བྱེད་མགོ་ལ་འབབ་པའི་ངང་ཚུལ་བཞིན། །རང་ལས་རང་ལ་ཕྲལ་དུ་
འཁོར་མཐོང་བས། །འཛམ་གླིང་ལས་ཀྱི་ས་བར་ངེས་ཤེས་སྐྱེས། །ངན་པ་སྟོབས་ཀྱིས་
དྲེགས་དང་སྨྱིག་མ་ལ། །འབྲས་བུ་སྨིན་དང་དྲེལ་མོ་མངལ་སྦྲུམ་པ། །འདི་གསུམ་
རང་ཉམས་རྒྱུ་ཞེས་གང་གསུངས་པ། །དེ་དེ་འདི་ན་མངོན་སུམ་ཉིད་དུ་སྣང་། །ཧེ་ཧེ་
ཁོ་བོའི་རླབས་ཆེན་འཕྲིན་ལས་ཤུགས། །སྡང་འདོད་སྒྲོ་སྐུར་གཏམ་གྱིས་འགོག་ནུས་
ན། །ད་ནི་རིང་མིན་སྦར་བའི་ཡན་ལག་གིས། །ཉི་ཟླ་འཛིན་ཅིང་སྒྲིབ་པར་བྱེད་ཀྱང་
སྲིད། །འདབ་བཟང་མཁའ་ལ་འཕུར་བའི་གཤོག་རླབས་ཀྱིས། །ཙན་དན་ནགས་
ཚལ་བསྐྱོད་པར་གྲགས་མོད་ཀྱི། །ཕྱེ་ལེབ་འདབ་མ་བསྐྱོད་པའི་རླུང་ཤུགས་ཀྱིས། །
ཆུ་གཏེར་འཁྲུགས་པའི་སྔོན་བྱུང་གཏམ་མ་ཐོས། །ཉམ་ཆུང་བྱི་བ་ཁྲོས་པའི་མཆེ་
གཙིགས་ཀྱིས། །སྟོབས་ལྡན་གངས་ཀྱི་དཔའ་བོར་འཚེ་འདོད་དང་། །དབུ་ལ་བརྩེགས་
&ALALLhaJAlhlhuhua
- 231 -

པའི་ཕུང་པོ་རི་རབ་ཀྱི། །དོ་ཟླར་སྙེམས་པ་བཞད་གད་གནས་ལས་ཅི། །ཡང་གཅིག་བླུན་
པོའི་འཁོར་དབུས་མཐོན་པོའི་ཁྲིར། །དར་ཟབ་སྦུབས་སུ་འགྱིང་ཞིག་འདི་སྐད་ཅེས། །
ཁོ་བོ་དགེ་ལུགས་གཞན་འགས་ལུགས་སྣ་ཚོགས། །འཛིན་ཅེས་བདག་ལ་ཟུར་ཟ་བྱེད་
དོ་ལོ། །ཡབ་རྗེའི་གཞུང་ལུགས་ཐོས་བསམ་ལྟ་ཞོག་གི །གསུང་འབུམ་གླེགས་བམ་བཀླགས་
པ་ཙམ་མེད་ལ། །དེ་ཡི་བཞེད་སྲོལ་ཕྱོགས་ཙམ་མི་ཤེས་པར། །དགེ་ལྡན་བསྟན་འཛིན་
ཆེན་པོར་ཁས་འཆེ་མཚར། །མི་ཤེས་ཤེས་རྫུས་ཆ་མེད་རྒྱུས་གཏམ་གྱིས། །རང་གི་ནང་
ཆ་ངོམ་པར་བྱེད་པ་ལས། །སྨྲ་བ་སྐྱུངས་ཏེ་སྦྱིན་བདག་མཆོད་ཡུལ་དུ། །ལྡེར་བཟོ་བཞིན་
དུ་བཞུགས་ན་མཛེས་པར་སེམས། །ཁོ་བོ་བློ་བཟང་རྒྱལ་བའི་གསུང་རབ་ལ། །ཕྱོགས་
རེ་མིན་པའི་ཐོས་བསམ་ངལ་བ་བྱས། །བསྟན་པའི་གནད་ལ་གོ་བ་ཕྱོགས་ཙམ་རྙེད། །
གཞན་འགས་ཇི་སྐད་ཟེར་ཡང་གནོད་འགྱོད་མེད། །ཁྱོད་ནི་ལེགས་བཤད་འོད་
དཀར་སྣང་བ་ཅན། །ཡོན་ཏན་ཆ་ཤས་རྫོགས་པའི་ཟླ་བ་སྟེ། །དེ་ཕྱིར་འགྲོ་མང་ཡིད་ཀྱི་
མུན་སེལ་སླད། །དྲན་དབང་རྒྱུ་སྐར་དབུས་དེར་ལྷམ་མེ་བར། །དམ་ཆོས་འཆད་དང་
རྩོད་དང་རྩོམ་པའི་ལྕེ། །ཅིར་ཡང་གཡོ་བས་བློ་བཟང་རྒྱལ་བ་ཡི། །རིང་ལུགས་གསེར་
གྱི་དྲིལ་བུ་སྙན་འཁྲོལ་བས། །གཟུར་གནས་རྣ་བ་དོན་ལྡན་ཉིད་དུ་མཛོད། །ལྷག་
བསམ་ཡོངས་འདུ་ལང་ཚོ་དར་དྲགས་པཀཐབས་ཤེས་ཡལ་ག་རྒྱས་པ་ལ་འཕྱང་བའི། །
བསྡུ་བཞིའི་འབྲས་བུ་སྨིན་པའི་དགའ་སྟོན་གྱིས། །སྐལ་བཟང་ལེགས་བྲིས་ཚོགས་
རྣམས་ཚིམ་པར་མཛོད། །བཅུ་གཉིས་བདག་པོས་འོད་ཀྱི་བྱ་མ་རྟས། །འདབ་བརྒྱ་
འཛུམ་པར་བྱེད་འདི་དཔེར་བཞག་ནས། །བདག་ཡིད་སྐྱོ་བའི་ཟུག་རྔུ་དྲུང་འབྱིན་
པའི། །འཕྲིན་ཡིག་བདུད་རྩིའི་སྐྱེས་ཀྱང་སྤྲིངས་འཚལ་ལོ། །དེ་སྐད་སྙན་ངག་མགྲིན་
རྔ་བརྡུང་མཁས་པའི། །ཆབ་ཤོག་ངང་མོ་དར་དཀར་གཤོག་པ་ཅན། །དལ་མེད་འཁྲུགས་
པའི་ཆོས་དེའི་མཚོ་འགྲམ་ནས། །ཁྱོད་དྲུང་བག་ཕེབས་རྫིང་བུ་བསྙེགས་ཏེ་སོང་། །
- 232 -